b'\n_START_ARTICLE_\nBusto Arsicijus\n_START_SECTION_\nIstorija\n_START_PARAGRAPH_\nNepaisant Lega Nord partijos ir jos s\xc4\x85junginink\xc5\xb3 teigini\xc5\xb3 apie kelti\xc5\xa1k\xc4\x85 miesto kilm\xc4\x99, seniausi miesto gyventojai buvo lig\xc5\xabrai, kuriuos Plinijus Vyresnysis vadino laukiniais, Titas Livijus - pl\xc4\x97\xc5\xa1ikais, o Pomp\xc4\x97jas Tragas - nesiskutusiais ir ap\xc5\xbe\xc4\x97lusiais. Jie buvo geri kalviai ir samdytii kariai. Vietinis ekspertas Luigi Giavini, kad vietinis dialektas yra patyr\xc4\x99s nedidel\xc4\x99 lig\xc5\xabr\xc5\xb3 kalbos \xc4\xaftak\xc4\x85 ir skiriasi nuo vakar\xc5\xb3 lombard\xc5\xb3 dialekto._NEWLINE_T\xc5\xb3 laik\xc5\xb3 gyventojai degindavo Po sl\xc4\x97nio mi\xc5\xa1k\xc4\x85, atsilaisvinusioje vietoje statydavo namus, o pelenais patre\xc5\xa1toje \xc5\xbeem\xc4\x97je augindavo javus. Tokia gyvenviet\xc4\x97 vadindavosi bustum (lot. sudeg\xc4\x99s), o kad atskirt\xc5\xb3 nuo kit\xc5\xb3 gyvenvie\xc4\x8di\xc5\xb3 prid\xc4\x97jo arsicium (\xe2\x80\x9esudeg\xc4\x99s\xe2\x80\x9c, o tiksliau \xe2\x80\x9esausas\xe2\x80\x9c)._NEWLINE_Prie gyvenviet\xc4\x97s pl\xc4\x97tros prisid\xc4\x97jo gal\xc5\xb3 gentis insubrai, atvykusi per Alpes V a. pr. m. e. Teigiama, kad jie i\xc5\xa1vijo etruskus, kurie tuo metu vald\xc4\x97 apylinkes. Busto Arsicijus buvo geroje vietoje tarp Milano ir Mad\xc5\xbeor\xc4\x97s e\xc5\xbeero._NEWLINE_Nieko tikslaus apie miest\xc4\x85 ne\xc5\xbeinoma iki X a., kai jis pasirodo dokumentuose dabartiniu pavadinimu: loco Busti qui dicitur Arsizio. 1176 m. miestie\xc4\x8diai tikriausiai kov\xc4\x97si abejose pus\xc4\x97se per Lenjano m\xc5\xab\xc5\xa1\xc4\xaf. XIII a. Busto Arsicijus pagars\xc4\x97jo savo tekstile. Miesto augimo nestabd\xc4\x97 feodalizmo \xc4\xafsigal\xc4\x97jimas ar maras, kuris nuniokojo miest\xc4\x85 1630 m., o legendos teigia, kad nuo jo apgyn\xc4\x97 Mergel\xc4\x97 Marija, kai kar\xc5\xa1ta katalikybe gars\xc4\x97jantys vietiniai jai meld\xc4\x97si._NEWLINE_XIX a. vidury Busto Arsicijuje \xc4\xafsigal\xc4\x97jo pramon\xc4\x97 ir miestas prad\xc4\x97tas vadinti \xe2\x80\x9eItalijos Man\xc4\x8desteriu\xe2\x80\x9c. 1864 m., kai Milano archivyskupu buvo i\xc5\xa1 Busto Arsicijaus kil\xc4\x99s Eugenio Tosi, Italijos karalius Viktoras Emanuelis II suteik\xc4\x97 jam miesto teises. Miestu augant prie Busto Arsicijaus buvo prijungtos Borsano ir Sakonago savivaldyb\xc4\x97s 1927 m., o miestas ma\xc5\xbeai nukent\xc4\x97jo per Antr\xc4\x85j\xc4\xaf pasaulin\xc4\xaf kar\xc4\x85. Taip nutiko d\xc4\x97l svarbios amerikie\xc4\x8di\xc5\xb3 armijos ir Italijos partizan\xc5\xb3 bendradarbiavimo misijos mieste. Busto Arsicijus buvo svarbus karo pramon\xc4\x97s centras, \xc4\x8dia veik\xc4\x97 radijo stotis. Kadangi norintys kautis i\xc5\xa1vyko \xc4\xaf kalnus vietiniai su vokie\xc4\x8diais kovojo sabota\xc5\xbeais ir streikais, tad smarkiai nukent\xc4\x97jo nuo \xc5\xbeudyni\xc5\xb3 ir tr\xc4\x97mim\xc5\xb3 \xc4\xaf koncentracijos stovyklas._NEWLINE_Po karo mieste sustipr\xc4\x97jo de\xc5\xa1in\xc4\x97s pakraipos politikai, o dideles pramon\xc4\x97s \xc4\xafmones am\xc5\xbeiaus antroje pus\xc4\x97je pakeit\xc4\x97 ma\xc5\xbeos, dirban\xc4\x8dios aptarnavimo sferoje.'